Soto

Soto ta un lugá chikitu den nort di Kòrsou, un área ku popularmente ta referí na dje komo Bandabou. E ta serka di e bahia di Santa Martha, un bahia hundu na e kosta nortost di e isla. E pueblo chikito di Santa Cruz ta situá net nortwest di Soto. Barber ta situá na nortost di Soto, na e otro banda di e kadena di seru ku ta ekstendé riba gran parti di e largura di e isla.

 Historia 
Soto a originá for di dos plantashon: Klein i Groot Santa Martha. E nòmber ta data for di e periodo spañó, i e plantashonnan tabata eksistí for di 1696, enbolbí den produkshon di salu i e kolekshon di baliña di dividivi pa prosesá kueru.Buurtprofiel Soto, Ministerio di Desaroyo Sosial, Labor i Bienestar Kòrsou (2011), pag.8

E pueblo di Soto a lanta, despues di e abolishon di sklabitut na 1863, rònt di e skol fundá pa e mishon katóliko na 1848. Na 1925 un misa a wòrdu konstruí den e pueblo. Un konvento i un internat a wòrdu agregá despues banda di e misa.Buurtprofiel Soto, Ministerio di Desaroyo Sosial, Labor i Bienestar Kòrsou (2011), pag.11

Den añanan 1940, e plantashon di Klein Santa Martha a wòrdu kumprá pa lanta un koperativa agrikultural ku Helfrichdorp komo su núkleo, pero e proyekto a frakasá i e área a kai den dekadensia. Na 1995, e Fundashon di Kuido di Monumento a kuminsá restorá Klein Santa Martha.

 Resumen 
Soto ta un lugá chikitu ku un bahada leve di poblashon. E ta un di e áreanan mas pober di Kòrsou.Buurtprofiel Soto, Ministerio di Desaroyo Sosial, Labor i Bienestar Kòrsou (2011), pag.15 E fasilidatnan di e pueblo ta rasonabel i e tin un funshon regional ku un skol básiko, tiendanan, klínika i misa.Buurtprofiel Soto, Ministerio di Desaroyo Sosial, Labor i Bienestar Kòrsou (2011), pag.31

Na e bahia ta situá na e playa ku yama Playa Santa Martha. Na kaminda pa e playa, un seru ta ofresé un bista panorámiko di e laguna. E kompleho turístiko Sunset Waters a wòrdu konstruí riba e playa, pero ta bandoná i deteriorá.Beautiful Curaçao, Santa Martha Beach Curaçao for 91 days, Santa Martha and the Abandoned Sunset Waters Resort


Category:Lugá na Kòrsou